CELEX: C2006/281/15
Language: et
Date: 2006-11-18 00:00:00
Title: Kohtuasi C-479/04: Euroopa Kohtu (suurkoda) 12. septembri 2006.  aasta otsus (Østre Landsret'i (Taani) eelotsusetaotlus) — Laserdisken ApS versus Kulturministeriet (Direktiiv 2001/29/EÜ — Autoriõiguse ja sellega kaasnevate õiguste teatavate aspektide ühtlustamine infoühiskonnas — Artikkel 4 — Levitamisõigus — Õiguse lõppemise põhimõte — Õiguslik alus — Rahvusvahelised lepingud — Konkurentsipoliitika — Proportsionaalsuse põhimõte — Sõnavabadus — Võrdõiguslikkuse põhimõte — EÜ artiklid 151 ja 153)

18.11.2006   
            
            
               ET
            
            
               Euroopa Liidu Teataja
            
            
               C 281/10
            
         Euroopa Kohtu (suurkoda) 12. septembri 2006. aasta otsus (Østre Landsret'i (Taani) eelotsusetaotlus) — Laserdisken ApS versus Kulturministeriet
   (Kohtuasi C-479/04) (1)
   
   (Direktiiv 2001/29/EÜ - Autoriõiguse ja sellega kaasnevate õiguste teatavate aspektide ühtlustamine infoühiskonnas - Artikkel 4 - Levitamisõigus - Õiguse lõppemise põhimõte - Õiguslik alus - Rahvusvahelised lepingud - Konkurentsipoliitika - Proportsionaalsuse põhimõte - Sõnavabadus - Võrdõiguslikkuse põhimõte - EÜ artiklid 151 ja 153)
   (2006/C 281/15)
   Kohtumenetluse keel: taani
   Eelotsusetaotluse esitanud kohus
   Østre Landsret
   Põhikohtuasja pooled
   
      Hageja: Laserdisken ApS
   
      Kostja: Kulturministeriet
   Kohtuasja ese
   Eelotsusetaotlus — Østre Landsret — Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (EÜT L 167, lk 10; ELT eriväljaanne 17/01, lk 230) artikli 4 lõike 2 kehtivus ja tõlgendamine — Õiguste valdaja õiguste lõppemine üksnes juhul, kui tema poolt või tema nõusolekul toimub ühenduses esmamüük või muul viisil omandiõiguse üleminek — Kolmandatest riikidest pärit kinematograafiliste DVD teoste import
   Resolutiivosa
   
               1.
            
            
               Esimese eelotsuse küsimuse käsitlemisel ei ilmnenud midagi sellist, mis mõjutaks Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas artikli 4 lõike 2 kehtivust.
            
         
               2.
            
            
               Direktiivi 2001/29 artikli 4 lõiget 2 tuleb tõlgendada nii, et sellega on vastuolus siseriiklikud eeskirjad, mis näevad ette levitamisõiguse lõppemise originaalteose või koopiate puhul, mis on õiguste valdaja poolt või tema nõusolekul turule viidud väljaspool Euroopa Ühendust.
            
         
      (1)  ELT C 31, 5.2.2005.